פסגת מנהיגי אפריקה–ארצות הברית

פסגת מנהיגי אפריקה–ארצות הברית הייתה פסגה בינלאומית, שהתקיימה בוושינגטון די. סי. בין התאריכים 4–6 באוגוסט 2014 ובה השתתפו חמישים מנהיגים מיבשת אפריקה. את הפסגה אירח נשיא ארצות הברית, ברק אובמה בבית הלבן.

מנהיגים של כ-50 מתוך 54 המדינות הריבוניות שבאפריקה. הפסגה התמקדה בעיקר במסחר, השקעות וביטחונה של יבשת אפריקה.

לצד הפסגה הראשית היו גם מספר אירועים צדדים מלבד הפסגה עצמה.

רקע 
ב-2013 ערך נשיא ארצות הברית, ברק אובמה ביקור בדרום אפריקה, סנגל וטנזניה. בביקור הכריז אובמה על תוכנותיו לארח פסגה דיפלומטית של מנהיגים מיבשת אפריקה.

הפסגה תוכננה להתעסק בעיקר בסחר והשקעה בכלכלת אפריקה. מזכירת המסחר האמריקאית, פני פריצקר הצהירה כי בפסגה יוצגו עסקאות חדשות עם יבשת אפריקה בשווי של כ-900 מיליון דולרים.

מספר ארגוני להט"ב כתבו לנשיא אובמה כדי להעלות לסדר היום את העניין של זכויותיהם של להט"בים באפריקה וחלקם אף ביקשו ממנו לעשות שימוש בפסגה כדי לקדם את זכויות הלהט"ב באפריקה. הומוסקסואליות היא עבירה פלילית ב-37 מדינות באפריקה וב-4 מהן: מאוריטניה, ניגריה, סומליה וסודאן העבירה אף גוררת עונש מוות ובסיירה לאון, טנזניה, אוגנדה וזמביה העבירה גוררת מאסר עולם. למעשה, רק בדרום אפריקה להומוסקסואלים יש שווין מלא בתחום הנישואין ויש להם הגנת חוקתית מפני אפליה מכל סוג).

אירועי טרום הפסגה

פורום עסקי אפריקה–ארצות הברית 
ב-4 וב-5 באוגוסט אירחו אנשי מחלקת המסחר האמריקאית ובלומברג פילנתרופיה  פורום עסקי, בפורום דובר על חיזוק הקשרים המסחריים בין ארצות הברית לאפריקה ובפרט על נושאים כמו מאבק בסחר בחיות בר, הגדלת זמינון ההון האמריקאי לחברות באפריקה, הגדרת מדיניות שתאפשר צמיחה כלכלית ביבשת, על שותפות ציבורית-פרטית, השקעה במערכות הבריאות באפריקה, חידושים טכנלוגיים, שמירה על ביטחון תזונתי כאשר האקלים של כדור הארץ משתנה בעקבות הההתחממות הגלובלית ובקידום שלום ושגשוג באפריקה. בפורום לקחו חלק גם יו"ר ג'נרל אלקטריק, ג'ף אימלט, נשיא הבנק העולמי, ג'ים יונג קים, מנכ"ל וולמארט, דאג מקמילון , מנכ"ל דאו כימיקלים, אנדרו ליווריס  ועוד מספר מנכ"לים ויושב ראשי של חברות שונות. מלבדם, לקחו חלק גם פוליטיקאים אמריקאים בהם, מזכיר האוצר, ג'ק לו, סגן הנשיא, ג'ו ביידן, מזכיר המדינה, ג'ון קרי והיועצת לביטחון לאומי, סוזן רייס.

הפסגה

מפגשי מנהיגי הפסגה

משתתפים 

אפריקה מורכבת מכ-54 מדינות ריבוניות שכולן חברות האיחוד האפריקאי, המדינות הועברו לחמישים מנהיגים אפריקאים שיש להן יחסים תקינים עם ארצות הברית והאיחוד האפריקאי כאחד. יו"ר האיחוד האפריקאי, נקוסזנה דלמיני-זומה הוזמנה על אף שבאופן רשמי אינה מנהיגת מדינה. הנשיא אובמה פגש את המנהיגים באופן קבוצתי ולא באופן פרטני. מתוך חמישים המנהיגים שלושים ושבעה מהם היו ראשי מדינות מכהנים.

רשימת המשתתפים

רשימת מוזמנים שלא הגיעו 

  נשיא אלג'יריה, עבד אל-עזיז בותפליקה שהחליט לא להגיע עקב סיבות בריאותיות.
  נשיא אנגולה, ז'וזה אדוארדו דוש סנטוש
  נשיא בוטסואנה, יאן קאמה.
  נשיא זמביה, מייקל סאטה שהחליט לא להגיע עקב סיבות בריאותיות.
  נשיא חוף השנהב, אלאסן ואטארה
 נשיא מצרים, עבד אל-פתאח א-סיסי
  מלך מרוקו, מוחמד השישי
 נשיאת ליבריה, אלן ג'ונסון-סירליף שהחליטה לא להגיע בעקבות התפרצות האבולה באפריקה.
  נשיא סיירה לאון, ארנסט באי קורומה שהחליט לא להגיע בעקבות התפרצות האבולה באפריקה.

רשימת מנהיגים שלא הוזמנו 

  נשיא אריתריאה, איסאייס אפוורקי לא הגיע בעקבות אמברגו נשק שהוטל על אריתריאה על ידי האומות המאוחדות וכן בעקבות סירובה של ממשלת ארתיריאה להעלות את דרג היחסים בין אריתריאה לארצות הברית לדרג מלא של יחסים דיפלומטיים.
  נשיא הרפובליקה המרכז-אפריקאית, קתרין סמבה-פנזה  לא הוזמנה בעקבות השעיית מדינתה מהאיחוד האפריקאי בעקבות מלחמת האזרחים במדינה.
 נשיא זימבבואה, רוברט מוגאבה
  נשיא סודאן, עומר אל-בשיר לא הוזמן מאחר שהוא מבוקש על ידי בית הדין הפלילי הבינלאומי בחשד לפשעים נגד האנושות, גם מחלקת המדינה האמריקאית החשיבה באותם ימים את סודאן כחלק מרשימת המדינות המממנות טרור. ממשלת סודאן מתחה ביקורת על הדרתה.

ראו גם 
 פסגת ריאד (2017)

קישורים חיצוניים

הערות שוליים 

אפריקה-ארצות הברית
נשיאות ברק אובמה
אפריקה: פוליטיקה
2014 בפוליטיקה
2014 בארצות הברית